



# REPUBLIKA HRVATSKA

**BJELOVARSKO-BILOGORSKA ŽUPANIJA**

**ŽUPAN**

Temeljem članka 6. Odluke o potporama poljoprivredi i ruralnom razvoju na području Bjelovarsko-bilogorske županije za razdoblje od 2018.-2021. godine („Županijski glasnik“ broj 1/18.) i članka 56. Statuta Bjelovarsko-bilogorske županije („Županijski glasnik“ broj 7/18. – Pročišćeni tekst ), župan Bjelovarsko-bilogorske županije raspisuje

## JAVNI POZIV

**za prikupljanje zahtjeva za kreditiranje**

**proljetne sjetve u 2020. godini**

1. **Korisnici kredita:**

Korisnici kreditiranja mogu biti fizičke i pravne osobe sa sjedištem u Bjelovarsko-bilogorskoj županiji upisane u Upisnik poljoprivrednih gospodarstava Agencije za plaćanje u poljoprivredi, ribarstvu i ruralnom razvoju u Regionalnom uredu u Bjelovarsko-bilogorskoj županiji. Pravne osobe koje kredit koriste za snabdijevanje obiteljskih poljoprivrednih gospodarstava repromaterijalom moraju biti registrirane za trgovinu i distribuciju poljoprivrednog repromaterijala.

1. **Namjena i uvjeti kreditiranja:**

Namjena kredita je nabava repromaterijala za proljetnu sjetvu u 2020. godini, za koje Bjelovarsko-bilogorska županija subvencionira dio ukupne kamate.

Uvjeti kreditiranja su sljedeći:

1. kreditirati će se nabava repromaterijala – sjeme, presadnice (za povrtlarske kulture), zaštitna sredstva i gnojivo za sjetvu kukuruza, stočnog ječma, zobi, soje i povrtlarskih kultura,
2. najmanji iznos kreditiranja je 5.000,00 kn,
3. najveći iznos kreditiranja je 1.000.000,00 kn,
4. kamatna stopa iznosi maksimalno 4,0% godišnje, za cijelo razdoblje otplate kredita,
5. Bjelovarsko-bilogorska županija subvencionira 2,8% godišnje, fiksno,
6. način isplate je jednokratno ili u tranšama temeljem dostavljenih računa, predračuna, ugovora ili ponude, isplatom na transakcijski račun dobavljača,
7. rok povrata kredita je jednokratno nakon isteka roka od 10 (deset) mjeseci.
8. **Zaključivanje ugovora o kreditu:**

Kredit se koristi preko poslovnih banaka, temeljem Odluke o odobrenim zahtjevima koju donosi župan Bjelovarsko-bilogorske županije na prijedlog Povjerenstva za dodjelu potpora poljoprivredi i ruralnom razvoju. Konačnu odluku o odobrenju/neodobrenju i iznosu kredita donosi poslovna banka uz ispunjavanje ostalih uvjeta poslovne banke. Ugovor o kreditu korisnik može sklopiti samo s jednom poslovnom bankom.

1. **Način i rokovi podnošenja zahtjeva:**

Fizičke osobe podnose zahtjev za odobrenje kredita u Upravnom odjelu za poljoprivredu, zaštitu okoliša i ruralni razvoj Bjelovarsko-bilogorske županije, Dr. Ante Starčevića 8, Bjelovar, te u sjedištima općina i gradova Bjelovarsko-bilogorske županije. **Uz zahtjev fizičke osobe prilažu:**

1. Preslika Rješenja o Upisu u upisnik poljoprivrednih gospodarstava Agencije za plaćanje u poljoprivredi, ribarstvu i ruralnom razvoju u Regionalnom uredu u Bjelovarsko-bilogorskoj županiji,
2. Obostrana preslika osobne iskaznice,
3. Izjavu o dodijeljenim potporama male vrijednosti,
4. Privola/suglasnost za obradu i objavu osobnih podataka.

Pravne osobe podnose zahtjev za odobrenje kredita isključivo u Upravnom odjelu za poljoprivredu, zaštitu okoliša i ruralni razvoj Bjelovarsko-bilogorske županije, a uz zahtjev prilažu sljedeću dokumentaciju:

* 1. Rješenje Trgovačkog suda o registraciji,
  2. Rješenje o upisu u Upisnik poljoprivrednih gospodarstava,
  3. Izjava o potpori male vrijednosti,

Pravne osobe koje kredit koriste za snabdijevanje obiteljskih poljoprivrednih gospodarstava repromaterijalom zahtjev za kredit podnose na propisanom obrascu, a uz zahtjev prilažu sljedeću dokumentaciju:

1. Popis poljoprivrednih gospodarstava s brojevima ugovora,
2. Rješenje Trgovačkog suda o registraciji,
3. Rješenje o upisu u Upisnik poljoprivrednih gospodarstava,
4. Izjava o potpori male vrijednosti.

Obrazac zahtjeva za odobrenje kredita može se dobiti u Upravnom odjelu za poljoprivredu, zaštitu okoliša i ruralni razvoj Bjelovarsko-bilogorske županije i na web stranici Bjelovarsko-bilogorske županije, [www.bbz.hr](http://www.bbz.hr).

Korisnici potpora dužni su voditi računa o ograničenju potpora male vrijednosti do 20.000 eura u kunskoj protuvrijednosti tijekom bilo kojeg razdoblja od tri fiskalne godine (EU 1408/13, EU 2019/316).

U skladu sa načelom izbjegavanja dvostrukog financiranja, propisanog člankom 21., stavak 3. Zakona o poljoprivredi („Narodne novine, br. 118/18), prihvatljivi zahtjevi za subvencioniranje su samo oni koji nisu subvencionirani od strane Europskog poljoprivrednog fonda za ruralni razvoj (EPFRR) i mjerama propisanim Programom ruralnog razvoja RH 2014.-2020. te iz nekog drugog izvora financiranja.

Bjelovarsko-bilogorska županija (davatelj državne potpore) u obvezi je korisniku potpore dostaviti obavijest da mu je dodijeljena potpora male vrijednosti sukladno Uredbi de minimis.

Potpora male vrijednosti smatra se dodijeljenom u trenutku kada poduzetnik stekne zakonsko pravo na primanje potpore, neovisno o datumu isplate potpore male vrijednosti.

**Javni poziv je otvoren do 30. travnja 2020. godine.**

1. **Završne odredbe:**

Korisnik kredita dužan je odobrena sredstva koristiti isključivo za namjenu za koju su odobrena, a za korištenje kredita dostaviti izvorne dokumente.

Administrativnu i/ili terensku Kontrolu namjenskog trošenja potpore provodi Upravni odjel za poljoprivredu, zaštitu okoliša i ruralni razvoj.

U slučaju utvrđivanja nenamjenskog trošenja sredstava i prilaganja neistinite dokumentacije Banka će tražiti povrat cjelokupnog odobrenog iznosa kredita, sa sporednim potraživanjima i zateznim kamatama.

Klasa: 320-01/19-01/45

Urbroj: 2103-09-20-12

Bjelovar, 10. veljače 2020.

ŽUPAN

**Damir Bajs, dipl. iur.**